Lav et referat af nedenstående tekst:

Tekst:
Der er gode penge i at være storfisker. Så gode at det giver mening at give lidt - meget - tilbage til sin hjemhavn. Et 10.000 etagemeter feriecenter med hotel og udlejningshuse har således den lokale storfisker, Henning Kjeldsen som bygherre og den frederikshavnske entreprenørvirksomhed Trigon til at opføre centret. Akkurat som det fire etager høje og ligeledes 10.000 kvadratmeter store restaurant- og butikscenter under navnet Maskinrummet, der blev præsenteret for få uger siden. Begge dele skal gøre Skagen attraktiv som helårsdestination og ikke bare noget, der rimer på 'uge 29' for turister. Fremover vil der ifølge en pressemeddelelse være "wellness i luksusklassen" og børnevenligt badeland i klitterne ved Lille Skagen. Udstykningen husede en nu nedrevet folkeskole, men i de kommende år opføres der 86 bæredygtige boliger i den nye bydel mellem Gl. Skagen og Skagen by, finansieret af den omstridte storfisker. - Min kærlighed til fiskeriet forsvandt efter en ny lovgivning. Jeg må nu ikke låne ungefiskere penge og hjælp til drift af deres fiskeskibe. Jeg har altid prøvet at være i front for fiskeriet, siger han. Henning Kjeldsen har i flere år været kendt som 'kvotekonge' på baggrund af sager, der også har kostet fiskeren flere ture i retten , blandt andet for svindel med EU-midler og kvotefusk. Storfiskeren fra Thyborøn ønsker at give noget tilbage til sin hjemby gennem mere end 15 år. - Jeg synes, folk her er så flinke og jordnære. Og så har jeg gået og tænkt på, at der kommer jo så mange mennesker til Skagen, men jeg synes, der mangler noget for børnefamilierne, siger Henning Kjeldsen ifølge kanalfrederikshavn.dk . - Men jeg ved jo godt, at man ikke bliver skagbo af den grund, fortsætter han. Foruden feriecentret vil Trigon også opføre to boliger til Kræftens Bekæmpelse og Scleroseforeningen. Trigon er nemlig ejet af en fond, som støtter forskning i kræft og sklerose.

Referat:
Et giga feriecenter finansieret af Kjeldsens fiskerimillioner følger få uger efter han løftede sløret for Maskinrummet.